Èmi ni ẹbora kékeré inú ọ̀gán, orúkọ ẹni tí ń jẹ Èṣù-kékeré-òde. Ìgbà ti mo ni ibbùgbé àwọn òkú tán ni mo wá sí aginjù Ìdákẹ́rọ́rọ́ ti mo fi òkìtì ọ̀gán ṣe ilé mi. Ní aginjù yìí ni mo bá àwọn ẹranko, ibẹ̀ ni mo bá àwọn ẹyẹ, ibẹ̀ ni mo sì bá àwọn àǹjànnú ṣùgbọ́n gbogbo wọn ni mo lé lọ féfé tobẹ́ẹ̀ tí n kò ri ẹni kan bá gbé pọ̀ mọ́ tí mo wà ni èmi nìkan ṣoṣo tí mo ń jẹ́ ewéko inú igbó kiri. ṣùgbọ́n lónìí yìí tí mo déédéé ri ọ láìròtẹ́lẹ̀, mo dúpẹ́, orí mi gbé ǹkan pàdé mi, nítorí ọjọ pẹ́ díẹ̀ tí mo ti ri ẹran ènìyàn jẹ mọ. Bí mo bá pa ọ́ tán n ó gbádùn ẹran rẹ fún ọjọ́ mẹ́ta. N ó fi agbárí rẹ se ọbẹ̀ ẹ̀fọ́, bẹ́ẹ̀ ni ìbàdí rẹ yóò máa ṣe ọ̀rá ṣìnkìn nínú ọbẹ̀ ata. N o sì kóèyí tí ó ba kù lára rẹ pamọ́ sínú ilé mi, nínú òkìtì ọ̀gán – Háá! Mo dúpẹ́ lọ́wọ́ Olódùmarè lónìí, mo dúpẹ́ lọ́wọ́ irúnmalẹ̀ gbogbo lónìí, mo dúpẹ́ lọ́wọ́ àwọn àǹjànnú ayé, mo dúpẹ́ lọ́wọ́ oògùn àwúre inú àpò mi, bẹ́ẹ̀ ni mo dúpẹ̀ lọ́wọ́ iwin pàtàkì ńlá nì, Aládé-igbó, ẹbọra tí í ṣe alákòoso òkìtì ọ̀gán, tí ó jẹ́ ìbátan mi.’
Emi ni ebora kekere inu ogan, oruko eni ti n je Esu-kekere-ode. Igba ti mo ni ibbugbe awon oku tan ni mo wa si aginju Idakeroro ti mo fi okiti ogan se ile mi. Ni aginju yii ni mo ba awon eranko, ibe ni mo ba awon eye, ibe ni mo si ba awon anjannu sugbon gbogbo won ni mo le lo fefe tobee ti n ko ri eni kan ba gbe po mo ti mo wa ni emi nikan soso ti mo n je eweko inu igbo kiri. sugbon lonii yii ti mo deedee ri o lairotele, mo dupe, ori mi gbe nkan pade mi, nitori ojo pe die ti mo ti ri eran eniyan je mo. Bi mo ba pa o tan n o gbadun eran re fun ojo meta. N o fi agbari re se obe efo, bee ni ibadi re yoo maa se ora sinkin ninu obe ata. N o si koeyi ti o ba ku lara re pamo sinu ile mi, ninu okiti ogan – Haa! Mo dupe lowo Olodumare lonii, mo dupe lowo irunmale gbogbo lonii, mo dupe lowo awon anjannu aye, mo dupe lowo oogun awure inu apo mi, bee ni mo dupe lowo iwin pataki nla ni, Alade-igbo, ebora ti i se alakooso okiti ogan, ti o je ibatan mi.’